text: Cirkus kørt fast – forestilling udsat
  16 april 2016 kl. 12.02
  Cirkus Dannebrog  har måttet udskyde sin forestilling kl. 15 på Gasværksvej i Haderslev il kl. 17. Årsagen er, at cirkus- bilerne kørte fast i Vejen.
  Bunden var så blød på cirkuspladsen i Vejen, at flere lastbiler kørte fast, da teltet skulle pilles ned efter fredagens forestilling.  Forsinkelsen betyder, at forestillingen er udsat to timer.
  Billederne til artikler her er taget af borgmester H. P. Geil, som tilfældigvis var på havnen i Haderslev i dag, hvor teltpløkkerne blev banket ned med tryklufthamre.
  - Og jeg kunne ikke stå for billedet med seks kameler, der går rundt på Haderslev Havn. Det må være klimaforandringerne…? siger han til TV SYD.
  
  